CELEX: E2015P0015
Language: mt
Date: 2015-07-09 00:00:00
Title: Talba għal Opinjoni Konsultattiva mill-Qorti tal-EFTA minn Fürstlicher Oberster Gerichtshof, il-Liechtenstein, bid-data tad-9 ta’ Lulju 2015, fil-kawża Franz-Josef Hagedorn v Vienna-Life Lebensversicherung AG (Il-Kawża E-15/15)

29.9.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 357/30
            
         Talba għal Opinjoni Konsultattiva mill-Qorti tal-EFTA minn Fürstlicher Oberster Gerichtshof, il-Liechtenstein, bid-data tad-9 ta’ Lulju 2015, fil-kawża Franz-Josef Hagedorn v Vienna-Life Lebensversicherung AG
   (Il-Kawża E-15/15)
   (2016/C 357/10)
   Saret talba lill-Qorti tal-EFTA permezz ta’ ittra bid-data tad-9 ta’ Lulju 2015 minn Fürstlicher Oberster Gerichtshof, il-Liechtenstein (il-Qorti Suprema, il-Liechtenstein), li waslet fir-Reġistru tal-Qorti fid-9 ta’ Lulju 2015, għal Opinjoni Konsultattiva fil-kawża Franz-Josef Hagedorn vs Vienna-Life Lebensversicherung AG, dwar il-mistoqsijiet li ġejjin:
   
               1.
            
            
               L-Artikolu 36(2) tad-Direttiva 2002/83/KE tal-Parlament Ewropew u tal-Kunsill tal-5 ta’ Novembru 2002 li tikkonċerna l-assigurazzjoni fuq il-ħajja, għandu jiġi interpretat fis-sens li d-dmir li tiġi pprovduta informazzjoni msemmi hemmhekk u fl-Anness III(A)(a)(11) u (a)(12) u (B)(b)(2) għal poloz ta’ assigurazzjoni fuq il-ħajja marbuta ma’ unitajiet għandhom jiġu ssodisfati wkoll fil-każ fejn persuna, permezz ta’ att ġuridiku, takkwista l-polza tal-assigurazzjoni fuq il-ħajja marbuta ma’ unitajiet minn persuna oħra bil-kunsens tal-assiguratur permezz tat-trasferiment tal-kuntratt (“poloz second-hand”)?
            
         Fil-każ li l-Qorti tal-Ġustizzja tirrispondi għall-ewwel domanda fl-affermattiv, iqumu l-mistoqsijiet addizzjonali li ġejjin:
   
               2.(a)
            
            
               L-Artikolu 36(2) tad-Direttiva 2002/83/KE li tikkonċerna l-assigurazzjoni fuq il-ħajja għandu jiġi interpretati fis-sens li fil-każ li polza tal-assigurazzjoni fuq il-ħajja marbuta ma’ unitajiet tiġi akkwistata permezz ta’ tranżazzjoni ġuridika, għandha tiġi pprovduta biss informazzjoni ġenerali lid-detentur ġdid tal-polza, jew il-kumpanija tal-assigurazzjoni hija obbligata wkoll li tipprovdi lid-detentur il-ġdid tal-polza b’informazzjoni li tirrigwarda b’mod speċifiku l-prodott tal-assigurazzjoni li huwa jkun akkwista, b’mod partikolari rigward xi differenzi bejn il-profili ta’ riskju u ta’ investitur tad-detentur eżistenti tal-polza, u ta’ dak li jkun se jakkwistaha?
            
         F’każ li r-risposta għall-Mistoqsija 2(a) tkun fin-negattiv, tqum il-mistoqsija li ġejja:
   
               2.(b)
            
            
               Għandha tingħata informazzjoni speċifika lill-persuna li tirċievi t-trasferiment tal-kuntratt rigward il-prodott ta’ assigurazzjoni li jkun se jiġi akkwistat minnha meta d-detentur eżistenti tal-polza jkun impriża filwaqt li dak li jirċievi t-trasferiment tal-kuntratt ikun persuna fiżika jew konsumatur?
            
         F’każ li r-risposta għall-Mistoqsija 2(a) tkun fin-negattiv, tqum il-mistoqsija li ġejja:
   
               2.(c)
            
            
               Għandha tingħata informazzjoni speċifika lil dak li jircievi t-trasferiment tal-kuntratt rigward il-prodott ta’ assigurazzjoni li jkun se jiġi akkwistat minnu meta min jagħmel it-trasferiment tal-polza ma jkunx żvela informazzjoni rigward il-prodott tal-assigurazzjoni msemmi, pereżempju għax ma jkunx żvela lill-kumpanija tal-assigurazzjoni l-informazzjoni neċessarja sabiex ikun jista’ jiġi evalwat il-profil tiegħu ta’ riskju jew ta’ investitur?
            
         
               3.
            
            
               Id-dispożizzjonijiet li jikkonċernaw l-obbligi tal-assiguratur skont l-Anness III(B)(b)(2) tad-Direttiva 2002/83/KE li tikkonċerna l-assigurazzjoni fuq il-ħajja huma trasposti b’mod effettiv fil-liġi nazzjonali anki jekk il-liġi nazzjonali tipprovdi, fl-Anness 4(II)(2) tal-Versicherungsaufsichtsgesetz (il-liġi dwar is-superviżjoni tal-assigurazzjoni, VersAG), fil-każ ta’ poloz tal-assigurazzjoni marbuta ma’ unitajiet, li matul it-terminu ta’ kuntratt tal-assigurazzjoni irid jiġi pprovdut it-tagħrif dwar l-unitajiet sottostanti tal-polza tal-assigurazzjoni u n-natura tal-assi li jinsabu fiha biss meta l-bidliet fl-informazzjoni pprovduta jirriżultaw minn “emendi għal-liġi”, iżda mhux ukoll “fil-każ ta’ bidla fil-kundizzjonijiet tal-polza” (l-Anness III(B)(b)(2) tad-Direttiva 2002/83/KE)?